ทันเกมส์ ภาคบ่าย – บล.ไทยพาณิชย์
ทันเกมส์ ภาคบ่าย - บล.ไทยพาณิชย์
24 พ.ค. 2559

สรุปภาวะตลาดภาคเช้า : แกว่งบริเวณ 1380 จุด – SET เคลื่อนไหวคล้ายเมื่อวาน โดยแกว่งตัวบริเวณ 1380 จุด ดูเหมือนทำท่าจะหลุด แต่สุดท้ายพลิกกลับขึ้นมาได้ทุกครั้ง โดยเช้านี้ทำจุดต่ำบริเวณ 1377 จุด ด้านปัจจัยกำหนดทิศทางตลาด ยังไม่มีอะไรนัก แต่ภาพรวม ตลาดยังกังวลถึงการปรับขึ้นดอกเบี้ยครั้งถัดไปของเฟด ซึ่งคาดว่าจะเกิดขึ้นในการประชุมมิ.ย.หรือก.ค.ทั้งนี้ SET ปิดที่ 1380.48 จุด -1.21 จุด หรือ -0.1% ด้วยมูลค่าซื้อขายที่ระดับ 1.6 หมื่นลบ. กลุ่มหลักอยู่ในแดนลบ แต่ไม่มากนัก โดยพลังงาน แบงก์ และ ICT ปิดลบ -0.5%, -0.3% และ -0.3% ตามลำดับ ด้านตลาดภูมิภาคอยู่ในแดนลบ
กลยุทธ์ที่แนะนำ : ช่วงบ่าย: คาดแกว่งบริเวณ 1380 +/- 5 จุด ส่วนช่วงนี้ แม้มีโอกาสรีบาวด์ทางเทคนิคได้ โดยหากขึ้นทะลุ 1385 จุด จะเป็นสัญญาณที่ดีในระยะสั้น เพื่อไปหา 1390-1395 จุด ซึ่งมองกรอบบนจำกัดบริเวณนี้ ขณะที่ภาพรวม ยังมอง SET จะปรับลงได้ต่อ โดยมีช่วงแนวรับถัดไปที่ 1365-1370 จุด กลยุทธ์ ยังเน้นขายลดพอร์ต ส่วนเก็งกำไรเน้นระยะสั้นๆ และเหมาะกับผู้รับความเสี่ยงได้สูง ทั้งนี้ หุ้นแนะนำตามสัญญาณเทคนิค ได้แก่ HFT (รับ 5.05 ต้าน 5.50 cut 4.92)
 